
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 125 


27 Ιουλίου 1994 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιτόκιο χρεωστικών υπολοίπων των τρεχουμένων λο¬ 
γαριασμών καταθέσεων των πιστωτικών ιδρυμάτων 


στην Τράπεζα της Ελλάδος. 1 

Τροποποίηση της ΠΔ/ΤΕ 2215/16.6.93 σχετικά με τη 
σύνθεση και τις αρμοδιότητες της Επιτροπής Συ¬ 
ναλλαγματικών Παραβάσεων. 2 

Αύξηση του ανώτατου ορίου των στεγαστικών δανείων 
των Ασφαλιστικών Ταμείων και Δημόσιων Οργανι¬ 
σμών προς ασφαλισμένους και συνταξιούχους 
τους. 3 


Καθορισμός του επιτοκίου των παρεχομένων από τα 
Ασφαλιστικά Ταμεία και τους λοιπούς Δημόσιους 
Οργανισμούς του ΑΝ 1611/50 πιστωτικών διευκο¬ 
λύνσεων σε ασφαλισμένους, υπαλλήλους και συ¬ 
νταξιούχους τους. 4 

Συμπλήρωση της απόφασης ΕΝΠΘ 505/8/23.7.92, 
που αφορά στα κριτήρια και διαδικασία εξέτασης 
από την Τράπεζα της Ελλάδος περιπτώσεων ίδρυ¬ 
σης από πιστωτικά ιδρύματα νέων υπηρεσιακών μο¬ 
νάδων τους στην Ελλάδα. 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας και 
της Δημοκρατίας της Αλβανίας για τη συνεργασία 
μεταξύ των Τελωνειακών τους Διοικήσεων. (Αθήνα, 
17.5.1993). 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 141/94 αρμοδιότη¬ 
τας Υπουργείου Υγείας, Πρόνοιας και Κοιν. Ασφαλί¬ 
σεων. 7 


ΑΠ ΟΦΑΣΕ ΙΣ 

(ΐ) 

Πράξη Διοικητή αριθ. 2321/8.7.94 
( Αρθρο 1 του Ν. 1266/82) 

Επιτόκιο χρεωστικών υπολοίπων των τρεχουμένων λογα¬ 
ριασμών καταθέσεων των πιστωτικών ιδρυμάτων στην 
Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 2185/24.3.93 και ειδικότερα το Κεφ. III 
παρ. 1, 

γ) την ΠΔ/ΤΕ 2214/15.6.93, όπως ισχύει (τελ. ΠΔ/ΤΕ 
2304/16.5.94 και 2311/17.6.94), 

δ) τις τρέχουσες συνθήκες στις αγορές χρήματος και 
συναλλάγματος, 

αποφάσισε: 

να τροποποιήσει την ΠΔ/ΤΕ 2214/15.6.93, όπως ισχύει 
και να καθορίσει τα εξής: 

Από 11.7.94 παύει να ισχύει η διάταξη της παρ. 3, δεύ¬ 
τερο εδάφιο, της ΠΔ/ΤΕ 2304/16.5.94 όπως ισχύει (τελ 
ΠΔ/ΤΕ 2311/17.6.94) που αφορά στην πρόσθετη 1 επιβά¬ 
ρυνση των χρεωστικών υπολοίπων των τρεχούμενων λο¬ 
γαριασμών καταθέσεων των πιστωτικών ιδρυμάτων στην 
Τράπεζα της Ελλάδος. 

Από τις διατάξεις της Πράξης αυτής δεν προκύπτει δα¬ 
πάνη σε βάρος του κρατικού προϋπολογισμού. 

Η Πράξη αυτή να δημοσιευθεΐ στην Εφημερίδα της Κυ- 
βερνήσεως. 

Ο Διοικητής 
ΓΙΑΝΝΗΣ ΜΠΟΥΤΟΣ 









( 2 ) 


Πράξη Διοικητή αριθ. 2322/15.7.94 
(Άρθρο 1 του Ν. 1266/82) 

Τροποποίηση της ΠΔ/ΤΕ 2215/16.6.93 σχετικά με τη 
σύνθεση και τις αρμοδιότητες της Επιτροπής Συναλ¬ 
λαγματικών Παραβάσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του Ν. 1266/82 «όργανα ασκήαεως της 
νομισματικής, πιστωτικής και συναλλαγματικής πολιτικής 
και άλλες διατάξεις»,. 

β) την ΠΔ/ΤΕ 2215/16.6.93 με την οποία τροποποιήθη¬ 
καν οι διατάξεις του κεφαλαίου II της ΠΔ/ΤΕ 336/29.2.84 
(όπως ισχύει) που αφορούν τη σύσταση στην Τράπεζα της 
Ελλάδος της Επιτροπής Συναλλαγματικών Παραβάσεων 
και καθορίσθηκαν η σύνθεση και οι αρμοδιότητες της Επι¬ 
τροπής αυτής, αποφάσισε τα ακόλουθα: 

Αντικαθίσταται η παράγρ. Α της ΠΔ/ΤΕ 2215/16 6 93 
ως εξής: 

Α. Σύνθεση 

Η Επιτροπή συγκροτείται από τους πιο κάτω: 

Πρόεδρος: Ο Υποδιευθυντής της Διεύθυνσης Γενικής 
Επιθεώρησης Τραπεζών που προϊσταται των Τομέων Συ¬ 
ναλλαγματικών Ελέγχων της εν λόγω Διεύθυνσης, ανα- 
πληρούμενος, σε περίπτωση απουσίας ή κωλύματος, από 
τον αρχαιότερο Υποδιευθυντή - μέλος της Επιτροπής 
Μέλη: 

- Ο Υποδιευθυντής της Διεύθυνσης Διεθνών Συναλλα¬ 
γών. 

- Ο Υποδιευθυντής του Υποκαταστήματος Πειραιά. 

- Ενας Υποδιεθυντής της Διεύθυνσης Εμπορικών Συ¬ 
ναλλαγών με την Αλλοδαπή, οριζόμενος από το Διευθυ¬ 
ντή. 

- Ο Προϊστάμενος του Τμήματος Ελέγχου Συναλλαγών 
σε Συνάλλαγμα της Διεύθυνσης Συναλλάγματος ή ο ανα¬ 
πληρωτής του, οριζόμενος από το Διευθυντή. 

- Ένας Δικηγόρος της Διεύθυνσης Νομικών Υπηρεσιών 
οριζόμενος από το Δικαστικό Σύμβουλο. 

Χρέη εισηγητή στην πιο πάνω Επιτροπή εκτελούν οι 
Τμηματάρχες - Προϊστάμενοι των καθ’ ύλη αρμοδίων Το¬ 
μέων ή Τμημάτων της Τράπεζας της Ελλάδος και οι ανα- 
πληρωτές τους. 

Χρέη Γραμματέα και αναπληρωτή του εκτελούν υπάλ¬ 
ληλοι της Διεύθυνσης Γενικής Επιθεώρησης Τραπεζών 
που ορίζονται από τον Διευθυντή της ίδιας Διεύθυνσης. 

Η Επιτροπή βρίσκεται σε απαρτία όταν είναι παρόντα 
τουλάχιστον 4 μέλη. 

Κατά τα λοιπά η ΠΔ/ΤΕ 2215/16.6.93 παραμένει αμε¬ 
τάβλητη. 

Από την παρούσα Πράξη δεν προκαλείται δαπάνη σε 
βάρος του Κρατικού Προϋπολογισμού. 

Η Πράξη αυτή ισχύει από τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. ’ 

Ο Διοικητής 
ΓΙΑΝΝΗΣ ΜΠΟΥΤΟΣ 


Αύξηση του ανώτατου ορίου των στεγαστικών δανείων των 
Ασφαλιστικών Ταμείων και Δημόσιων Οργανισμών 
προς ασφαλισμένους και συνταξιούχους τους. 

(Συνεδρίαση 542/3.6.94, θέμα 12) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΟΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την ΠΔ/ΤΕ 1230/29.1.88, όπως τροποποιήθηκε με 
την απόφαση ΕΝΠΘ 500/14/10.6.92 και 

β) το Β/109/1597/10.5.94 (Α.Π. 12367) έγγραφο του 
Υπουργείου Υγείας, Πρόνοιας και Κοινωνικών Ασφαλί¬ 
σεων με το οποίο ζητείται η αύξηση του ανωτάτου ορίου 
χορήγησης στεγαστικών δανείων, 
α π ο φ ά ο ι σ ε: 

Να καταργήσει την ΠΔ/ΤΕ 1230/29.1.88, όπως ισχύει 
και να καθορίσει σε δραχμές δύο εκατομμύρια (δρχ. 
2.000.000) το ανώτατο όριο των στεγαστικών δανείων 
των Ασφαλιστικών Ταμείων και Δημοσίων Οργανισμών 
προς τους ασφαλισμένους και συνταξιούχους τους που 
συνομολογούνται από 1.7.94 και στο εξής. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 20 Ιουλίου 1994 
Η Γραμματέας 
Μ. ΚΑΡΑΜΠΕΛΑ 


*- 

(4) 

Καθορισμός του επιτοκίου των παρεχομένων από τα 
Ασφαλιστικά Ταμεία και τους λοιπούς Δημόσιους Ορ¬ 
γανισμούς του ΑΝ 1611/50 πιστωτικών διευκολύνσεων 
σε ασφαλισμένους, υπαλλήλους και συνταξιούχους 
τους. 

(Συνεδρίαση 542/3.6.94, θέμα 17) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την απόφαση ΕΝΠΘ 460/6/19.11.90, όπως διευκρι¬ 
νίσθηκε με την απόφαση 473/8/20.5 91 

β) το Β/209/1098/31.3.94 (Α.Π. 12200) έγγραφο του 
Υπουργείου Υγείας, Πρόνοιας και Κοινωνικών Ασφαλί¬ 
σεων 

αποφάσισε τα ακόλουθα: 

1. Καταργεί την απόφαση ΕΝΠΘ 460/6/19.11.90 
όπως ισχύει. 

2. Καθορίζει ότι το επιτόκιο με το οποίο θα βαρύνονται 
οι πάσης «ρύσεως χορηγήσεις των Ασφαλιστικών Ταμείων 
και λοιπών Δημόσιων Οργανισμών του ΑΝ 1611/50 σε 
ασφαλισμένους, συνταξιούχους και υπαλλήλους τους θα 
καθορίζεται στο εξής ελεύθερα από τα Διοικητικά Συμ¬ 
βούλια των εν λόγω Ταμείων και Οργανισμών. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ «ΤΕΥΧΟΣ ΠΡΩΤΟ) 

Η απόαφαση αυτή ιοχύει από την ημερομηνία κοινοποί¬ 


ησής της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα τηό 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 5 Ιουλίου 1994 

Η Γραμματέας 
Μ. ΚΑΡΑΜΠΕΛΑ 

-♦- 

(5) 

Συμπλήρωση της απόφασης ΕΝΠΘ 505/8/23.7.92, που 
αφορά στα κριτήρια και διαδικασία εξέτασης από την 
Τράπεζα της Ελλάδος περιπτώσεων ίδρυσης από πι¬ 
στωτικά ιδρύματα νέων υπηρεσιακών μονάδων τους 
στην Ελλάδα. 

(Συνεδρίαση 542/3.6.94, θέμα 21) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την απόφαση ΕΝΠΘ 234/9/18.4.85, «περί καθορι¬ 
σμού των εργασιών θυρίδων συναλλαγών της Α.Τ.Ε. και 
των εμπορικών τραπεζών», 

β) την πιο πάνω απόφαση ΕΝΠΘ 505/8/23.7.1992, 
όπως ισχύει, 

γ) την απόφαση της Υ.Π. 186/35/1.4.1977 «περί συ- 
στάσεως και λειτουργίας εκτάκτων ανταλλακτηρίων συ¬ 
ναλλάγματος των πιστωτικών ιδρυμάτων», 
δ) την απόφαση της ΕΝΠΘ 492/2/27.1.1992 «περί 
ιδρύσεως ανταλλακτηρίων συναλλάγματος στην Ελλάδα 
από ανώνυμες εταιρείες που δεν αποτελούν πιστωτικά 
ιδρύματα», όπως ισχύει (τελευταία απόφαση ΕΝΠΘ 536/ 
1/12.11.93), 

ε) σχετική εισήγηση της Διεύθυνσης Νομισματικής Πο¬ 
λιτικής και Τραπεζικών Εργασιών, 

αποφάσισε τα ακόλουθα: 

1. α) Επιτρέπεται στα πιστωτικά ιδρύματα που εδρεύουν 
στην Ελλάδα και τα υποκαταστήματα πιστωτικών ιδρυμά¬ 
των που εδρεύουν σε τρίτες χώρες να καθορίζουν, κατά 
την κρίση τους, το εύρος των εργασιών των υπηρεσιακών 
τους μονάδων στην Ελλάδα που εγκρίνονται εφεξής από 
την Τράπεζα της Ελλάδος στα πλαίσια της απόφασης 
ΕΝΠΘ 505/8/23.7.1992, όπως ισχύει. 

β) Τα ως άνω πιστωτικά ιδρύματα που έχουν λάβει 
άδεια, με ειδικές ή γενικές αποφάσεις της Τράπεζας της 
Ελλάδος, για τη λειτουργία υπηρεσιακών μονάδων με τη 
μορφή θυρίδων συναλλαγών επιτρέπεται να διευρύνουν, 
κατά την κρίση τος, το φάσμα των εργασιών των μονάδων 
αυτών. 

Σε περίπτωση διεύρυνσης των εργασιών των υπηρεσια¬ 
κών μονάδων που έχουν εγκριθεί παλαιότερα από την 
Τράπεζα της Ελλάδος ως θυρίδες, τα πιστωτικά ιδρύματα 
θα το γνωστοποιούν στην Τράπεζα της Ελλάδος στα τέλη 
του ημερολογιακού εξαμήνου εντός του οποίου πραγμα¬ 
τοποιήθηκε η διεύρυνση κατά τα προβλεπόμενα στην 
απόφαση ΕΝΠΘ 505/8/23.7.92. 


2. Επιτρέπεται στα πιστωτικά ιδρύματα που εδρεύουν 
στην Ελλάδα και στα εγκατεστημένα υποκαταστήματα πι¬ 
στωτικών ιδρυμάτων τρίτων χωρών, να ιδρύουν Ανταλλα- 
κτήρια Συναλλάγματος, Αυτοκινητοτράπεζες, Κινητά Συ¬ 
νεργεία και να εγκαθιστούν Αυτόματες Ταμειολογιστικές 
Μηχανές, χωρίς προηγούμενη άδεια της Τράπεζας της 
Ελλάδος, εφόσον οι δραστηριότητές τους περιορίζονται 
ως εξής: 

α) Ανταλλακτήρια Συναλλάγματος, 

(ί) αγορά και πώληση ξένων τραπεζογραμματίων, ταξιδι¬ 
ωτικών επιταγών και αγορά ευρωεπιταγών και προσωπι¬ 
κών επιταγών σε συνάλλαγμα. 

(ϋ) έκδοση βεβαιώσεων αγοράς συναλλάγματοο 
(Β.Α.Σ.), 

(ίϋ) χορήγηση δραχμικών προκαταβολών σε κατόχους 
πιστωτικών καρτών που έχουν εκδοθεί στο εξωτερικό, 
β) Αυτοκινητοτράπεζες, Κινητά συνεργεία: 

(ί) πράξεις επί καταθέσεων σε δραχμές, 

(ϋ) αγορά και πώληση συναλλάγματος σε επιταγές και 
ξένα τραπεζογραμμάτια, 

(ίϋ) έκδοση βεβαιώσεων αγοράς συναλλάγματος, 
γ) Αυτόματες Ταμειολογιστικές Μηχανές (Α.Τ.Μ.): 
Κίνηση λογαριασμών καταθέσεων σε δραχμές με με¬ 
τρητά. 

Τα Πιστωτικά Ιδρύματα υποχρεούνται μέσα σε δέκα πέ¬ 
ντε (15) ημέρες από την έναρξη ή τη διακοπή λειτουργίας 
ή εγκατάστασης των παραπάνω μονάδων να την αναγγέ- 
λουν στην Τράπεζα της Ελλάδος (Δ/νσεις: Νομισματικής 
Πολιτικής και Τραπεζικών Εργασιών και Γενικής Επιθεώ¬ 
ρησης Τραπεζών). 

3. Καταργούνται οι αποφάσεις Υ.Π. 186/35/1 4 77 
ΕΝΠΘ 234/9/18.4.85, ΕΝΠΘ 388/19/30.3.88 ως και 
κάθε ειδική σχετική απόφαση που αντίκειται στην από¬ 
φαση αυτή. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 8 Ιουλίου 1994 
Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΑΝΑΚΟΙΝΩΣΕΙΣ 


(61 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας και της 
Δημοκρατίας της Αλβανίας για τη συνεργασία μεταξύ 
των Τελωνειακών τους Διοικήσεων. (Αθήνα 
17.5.1993). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Αλβανίας για τη συνεργασία μεταξύ 
των Τελωνειακών τους Διοικήσεων, η οποία υπογράφηκε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στην Αθήνα στις 17 Μαΐου 1993 και κυρώθηκε με τον υπ' 
αριθ. 2180/1994 Νόμο που δημοσιεύθηκε στο υπ’ αριθ. 8 
φύλλο της Εφημερίδος της Κυβερνήσεως τεύχος Α’ της 2 
Φεβρουάριου 1994, θα τεθεί σε ισχύ, σύμφωνα με τη διά¬ 
ταξη του άρθρου 15 παρ. 1 αυτής, την 28 Αυγούστου 
1994. 

Αθήνα, 14 Ιουλίου 1994 

Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο Προεδρικό Διάταγμα υπ’ αριθ. 141 «Συνταξιοδό- 
τηση ανικάνων τέκνων υγειονομικών» που δημοσιεύθηκε 
στο ΦΕΚ 95/Α/27.6.1994, γίνεται η παρακάτω συμπλή¬ 
ρωση: 

Στη σελίδα 1339 στήλη Β στην τρίτη σειρά της παρ. 3 
του προοιμίου μετά τη λέξη «Ασφαλίσεων» προστίθεται η 
πρόταση «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων». 

(Από το Υπ. Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


